OpenLLM-France/wikimedia huggingface dataset:
# Thomas Pennant

Thomas Pennant, bet ganet d'ar 14 a viz Mezheven 1726 e Chwitffordd (Sir y Fflint, Kembre) hag aet da Anaon d'ar 16 a viz Kerzu 1798, a oa un naturour hag ur skrivagner kembreat hag a blije dezhañ beajiñ ha studiañ an Henamzer.
a vo kavet e Wikimedia Commons.

## Listenn al laboused studiet gantañ
### Genadoù

* O : Otus.

### Spesadoù

* C : Chrysophlegma miniaceum,
* H : Harpactes fasciatus (trogon Malaba),
* M : Mycteria leucocephala (tantal Indez),
* R
    Rhinoplax vigil, Rhyticeros plicatus,
* S : Sarkidiornis melanotos.

## Notennoù ha daveennoù

* ↑ Ober a reer gant ar berradur Pennant e metoù al loenoniezh.
# Thomas Schäfer

Thomas Schäfer, ganet d'an 22 a viz C'hwevrer 1966 hag aet da Anaon d'an 28 a viz Meurzh 2020, a oa ur politiker hag alvokad alaman. Ezel e oa eus ar CDU. Bez' e oa bet ministr an arc'hant evit land Hessen etre 2010 ha 2020.
Hervez ar polis, Thomas Schäfer a vefe en em lazhet rak sabatuet e oa bet gant ar c'hudennoù ekonomikel o sevel gant Bedreuziad ar C'HOVID-19 en Alamagn ha dreist-holl e land Hessen.
# Thomas Stearns Eliot

Thomas Stearns Eliot, pe T. S. Eliot evel ma sine e oberennoù, (26 a viz Gwengolo 1888 - 4 a viz Genver 1965) a oa ur barzh saoznek, ganet e Stadoù Unanet Amerika met bet o vevañ e Bro-Saoz. Ouzhpenn barzhonegoù en deus savet ivez pezhioù-c’hoari ha pennadoù skridvarnerezh.
Ganet e voe Eliot en ur familh tud en o aez e Saint Louis, e Missouri. Studiañ a reas al lennegezh saoznek, ar yezhoù, ar brederouriezh, e skol-veur Harvard da gentañ hag er Sorbonne, e Pariz, da c’houde.
Met e Bro-Saoz en em stalias T. S. Eliot e 1914 hag eno e tremenas e vuhez. Kelenn a reas, e skol-veur Londrez da gentañ hag e skolioù eil derez goude. E Londrez e reas anaoudegezh gant skrivagnerien evel Ezra Pound pe Virginia Woolf. E 1925 e krogas da labourat e ti-embann Faber (Faber and Faber bremañ). Goude ar Brezel-bed Kentañ e reas anaoudegezh gant arzourien all ivez e Pariz, evel James Joyce.
Dont a reas da vezañ anavezet evel barzh e-unan, goude embann e varzhoneg kentañ e 1915 The Love Song of J. Alfred Prufrock, adembannet en e zastumad barzhonegoù kentañ Prufrock and Other Observations (1917). Ur stil modern a oa gantañ hag a blijas kalz. E 1920 e embannas dastumadoù all, Ara Vos Prec ha Poems: 1920.
E 1922 e teuas er-maez The Waste Land, ur varzhoneg a voe sellet outañ evel ur skouer eus barzhoniezh nevez an amzer-se, hag ur skouer eus disouezhenn ar rummad skrivagnerien deuet goude ar brezel.
Treiñ a reas Eliot ouzh an anglikaniezh e 1927. Disklêriañ a reas neuze e oa "classicist in literature, royalist in politics, and anglo-catholic in religion" E oberennoù diwar neuze a voe levezonet gant ar relijion muioc’h : en zouez emañ Ash-Wednesday ("Merc’her al Ludu") ha Four Quartets ("Pevar fevarad").
Pezhioù-c’hoari a savas Eliot, hag a zo pezhioù barzhoniezh ivez, evel Murder in the Cathedral ("Muntr en iliz-veur", 1935), diwar-benn marv Thomas Becket. Disklêriañ a reas Eliot e oa bet levezonet evit ar pezh-c’hoari-se gant skrid Lancelot Andrewes, ur prezeger eus ar XVII$^{vet}$ kantved. Dibabet e voe Eliot ivez evit kemer perzh er bodad savet d’ober un droidigezh nevez eus ar Bibl e saozneg modern.
E 1948 e resevas ar Priz Nobel evit al Lennegezh. D’ar mare-se ivez e voe kaset e vignon Ezra Pound d’un ospital psikiatrek.
Diwezhatoc’h e savas Eliot ul levr barzhonegoù evit ar vugale, Old Possum's Book of Practical Cats (1939) hag a voe implijet goude gant Andrew Lloyd Webber evit sevel ur gomedienn war gan anvet Cats ("Kizhier").

## Liammoù diavaez

* Oberennoù T. S. Eliot e Wikimammenn (en)
* T.S. Eliot: an excerpt - Oxford University Press (en)
* Works by T. S. Eliot – Propject Gutenberg
* ↑ En ur rakskrid gant T.S. Eliot d’al levr For Lancelot Andrewes: essays on style and order (1929)
# Thomas Sankara

Thomas Sankara, lesanvet Che Guevara Afrika, (21 a viz Kerzu 1949 - 15 a viz Here 1987) a oa ur soudard hag ur politikour eus Burkina Faso, bet prezidant ar vro adalek 1983 betek e varv.
E 1976 e kemeras perzh e krouidigezh ar ROC (Regroupement des Officiers Communistes), asambles gant Blaise Compaoré. Labourat a reas e gouarnamant Saye Zerbo adalek miz Gwengolo 1981 betek ma roas e zilez e miz Ebrel 1982. Goude taol-Stad Jean-Baptiste Ouédraogo e voe anvet da Vinistr kentañ met skarzhet e voe e miz Mae 1983, marteze diwar intrudu Bro-C'hall.
D'ar 4 a viz Eost 1983 en em gavas prezidant, e penn ur c'huzul broadel dispac'hel, goude un taol-Stad a-enep Ouédraogo. Lakaat a reas neuze e plas ur politikerezh enep-impalaerouriezh. En e brezegennoù e rebeche ouzh Bro-C'hall he spered trevadennel en Afrika. Cheñch a reas anv ar vro, Volta-Uhel hag a zegase da soñj en drevadennerien bet, e Burkina Faso.
Lazhet e voe d'ar 15 a viz Here 1987 en un taol-Stad aozet gant Blaise Compaoré, sikouret moarvat gant Bro-C'hall.
g • ka • kePrezidanted Burkina Faso :
| Republik Volta-Uhel | Maurice Yaméogo · Sangoulé Lamizana · Saye Zerbo · Jean-Baptiste Ouédraogo · Thomas Sankara |
| Burkina Faso | Thomas Sankara · Blaise Compaoré · Michel Kafando · Roch Marc Christian Kaboré |
# Thomas Say

Thomas Say, bet ganet d'ar 27 a viz Mezheven 1787 e Philadelphia (Pennsylvania, Stadoù-Unanet Amerika) hag aet da Anaon d'an 10 a viz Here 1834 e Philadelphia (New Harmony (Indiana), SUA), a oa un amprevanoniour, ur c'hreginoniour ha stlejvilour stadunanat.

## Listenn al laboused studiet gantañ
### Spesadoù

* C : Chondestes grammacus (brean boc'h roualek),
* L : Leiothlypis celata,
* P
    Passerina amoena, Patagioenas fasciata,
* S
    Salpinctes obsoletus, Spinus psaltria,
* T : Tyrannus verticalis.

## Notennoù ha daveennoù

* ↑ Ober a reer gant ar berradur Say e metoù al loenoniezh.
# Thomas Tew

Thomas Tew (marvet e 1695) a oa ur morlaer saoz en arvor Rhode Island, en Amerika, er XVII$^{vet}$ kantved. Lesanvet eo bet the Rhode Island Pirate (morlaer Rhode Island), hag e Kembre e kreder e oa kembreat.
E gwirionez ne reas nemet div droiad vras preizhata, ha mervel a reas en hini diwezhañ. Met unan eus ar re gentañ e voe o vont gant an hent-mor anvet the Pirate Round a voe redet goude gant tud brudet evel Henry Every ha William Kidd. Ar pep brasañ eus pezh a ouvezer eus buhez Tew a deu eus levr Charles Johnson, A General History of the Pyrates, ma'z eo mesket fedoù ha mojennoù.
# Thomas Price (Carnhuanawc)

Thomas Price (2 a viz Here 1787–7 a viz Du 1848), anavezet ivez evel Carnhuanawc hervez e anv-barzh, a oa un istorour hag un den a bouez e lennegezh Kembre en XIX$^{vet}$ kantved. Ganet e voe e Llanfihangel Bryn Pabuan, e-kichen Llanfair-ym-Muallt, e kontelezh Brycheiniog, e reter ar vro. Skrivañ a reas e kembraeg hag e saozneg. Labourat a reas gant an Itron Charlotte Guest p'edo-hi o treiñ ar Mabinogion e saozneg. Daremprediñ a reas Kervarker pa zeuas da Gembre.
E 1805 ez eas da skol Aberhonddu. Fellout a rae dezhañ bout diagon gant Iliz Bro-Saoz ; kure e voe e Sir Faesyfed, bevañ a rae e Llanfair-ym-Muallt, gant e vamm.

## Oberennoù

* An Essay on the Physiognomy and Physiology of the Present Inhabitants of Britain (1829)
* Hanes Cymru a Chenedl y Cymryo'r Cynoesoedd hyd at Farwolaeth Llywelyn ap Gruffydd (1836-1842)
* The Geographical Progress of Empire and Civilization (1847)
* Literary Remains (1854-55)

## Liammoù diavaez

* (cy) Cymdeithas Carnhuanawc (Carnhuanawc Society)
* (cy) Peithinen gan Carhuanawc
# Thomas Parry (skolveuriad)

Thomas Parry (4 Eost 1904 – 22 Ebrel 1985) a oa ur skolveuriad ha skrivagner eus Kembre. Bet e voe e penn Levraoueg Vroadel Kembre eus 1953 da 1958 ha meur a bost en doe e penn Skol-veur Aberystwyth eus 1958 da 1969.
Ganet e voe e Carmel, en Arfon (kontelezh Gwynedd hiziv). Goude skolioù Carmel ha Penygroes ez eas d'ober e studi e Skol-veur hanternoz Kembre, e Bangor. Goude-se e akvas ur post da gelenn kembraeg ha latin e Skol-veur kreisteiz Kembre e Kerdiz. Eno e echuas e dezenn diwar-benn "Buhez hag oberenn Siôn Dafydd Rhys". Eno ivez e reas anaoudegezh gant e bried da zont, Enid, ha dimeziñ a rejont e 1936.
Pa varvas ar c'helenner John Morris-Jones e 1929 e voe anvet Ifor Williams en e lec'h e penn rann ar c'hembraeg e Skol-veur Bangor, ha kavout a reas Thomas Parry ur post eno. Embann a reas e 1952 ur pezh labour diwar-benn oberenn ar barzh Dafydd ap Gwilym. E 1959 e voe dilennet da ezel eus ar British Academy. E 1947 e voe anvet e penn rann ar c'hembraeg ha goude-se ez eas da zean ha da isrener ar skol-veur.
E 1953 e voe anvet da Levraoueger e penn Levraoueg Vroadel Kembre en Aberystwyth. D'ar mare-se ivez e voe kadoriad kuzul an Eisteddfod Genedlaethol.
Goude pemp bloavezh el Levraoueg Vroadel e voe anvet e penn Skol-veur Aberystwyth e 1958. Pa oa-eñ er post-se e tremenas ar priñs Charles un trimiziad er skol-veur evit deskiñ un nebeud traoù diwar-benn yezh hag istor Kembre a-raok bezañ kurunet hag anvet da "Briñs Kembre"
E 1969, da 65 bloaz, e paouezas gant e garg er skol-veur, ha dilennet e voe da gadoriad al Levraoueg Vroadel, ma chomas dek vloaz c'hoazh.

## Notennoù

* ↑ (cy) (en) Y Bywgraffiadur Cymreig
* ↑ (cy) BBC - Arwisgiad 1969
# Thomas Pesquet

Thomas Pesquet, bet ganet e Rouen d'ar 27 a viz C'hwevrer 1978, a zo un astraer gall en Ajañs Europa evit Ergerzh an Egor.

## Kefridioù en egor
### Kefridi Proxima

Asambles gant an Amerikanez Peggy Whitson, astraerez-enklaskerez war ar vevgimiezh, hag ar c'homandant-bourzh rusian Oleg Novitsky eo aet d’an egorlec'h etrevroadel e miz Du 2016, ha distroet eo miz Even 2017.

### Kefridi Alpha

D’an 23 a viz Ebrel 2021 ez eas Pesquet d’an egorlec’h etrevroadel adarre, er wech-mañ ne oa ket gant ur Soyouz met gant ur Crew Dragon. D’ar 4 a viz Here 2021 ez eas da gomandant an egorlec’h betek an 6 a viz Du 2021. Dont a reas en-dro d’an Douar d’an 8 a viz Du 2021.

## Levrlennadur
### Levrioù a-zivout dezhañ

* (fr) Dans la combi de Thomas Pesquet, gant Marion Montaigne, Dargaud, 2017 (ISBN 978-2205076394)
* (fr) L'incroyable destin de Thomas Pesquet, astronaute, gant Pierre Oertel hag Erwann Surcouf, Bayard jeunesse, 2022, (ISBN 979-1036340536) (levr skeudennaouet evit ar vugale)

### Emvuhezskrid

* (fr) Ma vie sans gravité, gant Thomas Pesquet, Flammarion, 2023 (ISBN ‎ 978-2080423030)

### Levrioù da skoazellañ kevredigezhioù

* (fr) 100 photos pour la liberté de la presse, Reporters sans frontières, 2017, (ISBN 978-2362200465), evit Reporters sans frontières
* (fr) La Terre entre nos mains, Flammarion, 2022, (ISBN 978-2080414137), evit les Les Restaurants du Cœur
* (fr) Thomas Pesquet raconte notre planète bleue, Flam Jeunesse, 2023, (ISBN 978-2080432650), evit Aviation sans frontières

## Daveoù

* ↑ (fr) Thomas Pesquet en route vers la station spatiale internationale. CNES.
* ↑ VIDEO. Fin de la Mission «Proxima»: Tout ce qu’il faut savoir sur le retour sur Terre de Thomas Pesquet. 20 minutes.
* ↑ (fr) Thomas Pesquet en route pour l'ISS. Les Échos.
* ↑ (fr) Thomas Pesquet prend ses fonctions de commandant de l’ISS. Ciel et Espace.
* ↑ (fr) Thomas Pesquet de retour sur Terre : ce qu'il faut savoir sur la mission du Français. Géo.
* ↑ Thomas Pesquet est de retour sur Terre. Géo.
# Thomas Stamford Raffles

Sir Thomas Stamford Bingley Raffles, bet ganet d'ar 6 a viz Gouere 1781 er-maez da bPort Morant (er gevred da Jamaika) hag aet da Anaon d'ar 5 a viz Gouere 1826 e Londrez, a oa un den-a-Stad ha naturour breizhveuriat.
Anavezet-mat eo evit bezañ diazezet Singapour, ar gêr-stad.

## Listenn ar loened en devoa studiet
### Bronneged
#### Spesadoù

* A : Arctictis binturong (binturong),
* H : Helarctos malayanus (arzh Malaysia),
* M : Macaca fascicularis,
* R : Ratufa affinis (gwiñver meur Raffles),
* T : Trachypithecus cristatus.

### Laboused
#### Spesadoù

* A
    Aethopyga siparaja, Anthracoceros malayanus (kalao du), Ardea sumatrana,
* B : Berenicornis comatus,
* C
    Calyptomena viridis, Corydon sumatranus,
* E : Eurylaimus ochromalus,
* G : Gorsachius melanolophus (kerc'heiz-noz Malaysia),
* H : Hydrornis caeruleus,
* L : Lophura erythrophthalma (fazan lost melen),
* M : Mycteria cinerea (tantal Malezia),
* N : Ninox scutulata,
* P : Phaenicophaeus sumatranus (malkoha kof kistin).

### Stlejviled
#### Spesadoù

* T : Trimeresurus sumatranus.

## Notennoù ha daveennoù

* ↑ Ober a reer gant ar berradur Raffles e metoù al loenoniezh.
* ↑ E bourzh ar vag Ann.
a vo kavet e Wikimedia Commons.
# Rollulus

Rollulus :
| Rollulus rouloul. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Anv skiantel ||
| Rollulus Bonnaterre, 1791 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Rollulus a zo ur genad e rummatadur an evned, bet krouet e 1791 gant an naturour gall Pierre Joseph Bonnaterre (ca 1752-1804).

## Spesadoù

N'eus nemet ur spesad fazaned er genad-mañ : Rollulus rouloul.

## Notennoù ha daveennoù

* ↑ (en) Roadennoù IOC World Bird List diwar-benn Phasianidae/Rollulus (lennet e-barzh d'an 28 a viz Ebrel 2022).
# Rollulus rouloul

Rollulus rouloul :
| Rollulus rouloul : par ha parez. Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Genad : | Rollulus |
| Anv skiantel ||
| Rollulus rouloul (Scopoli, 1786) ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Rollulus rouloul a zo ur spesad fazaned eus ar c'herentiad Phasianidae. Ar spesad nemetañ er genad Rollulus an hini eo.
Anvet e voe Phasianus Rouloul (kentanv) da gentañ-penn (e 1786) gant an naturour aostrian Giovanni Antonio Scopoli (1723-1788).

## Annezva

Bevañ a ra ar spesad e Borneo, Ledenez Malaysia, Sumatera ha Thailand.

## Liammoù diavaez

* (en) Rollulus rouloul el lec'hienn BirdLife International.
* (en) Rollulus rouloul e lec'hienn an International Union for Conservation of Nature (IUCN).

## Notennoù ha daveennoù

* ↑ Bonnaterre, 1791.
* ↑ (en) AnimalBase.
* ↑ (en) Roadennoù IOC World Bird List diwar-benn Rollulus rouloul.
# Rom

    Evit implijoù all, gwelet Rom (disheñvelout).
Ar rom zo un died alkoolek graet diwar chug ar c'horz-sukr. Lakaet e vez ar chug da c'hoiñ, goude e vez lambiget pe strilhet, ha neuze lezet da gozhañ e barrikennoù koad-derv.
Kentañ ma voe meneget a voe e 1650 en un diell eus Barbados, hag anvet e oa kill-devil (lazh an diaoul) pe rumbullion, ur ger eus Devonshire, e bro-Saoz, hag a dalv kementha todilhon. En inizi gallek ar Mor Karib e teuas kill-devil da vezañ guildive da gentañ, met diwezhatoc'h e voe lavaret tafia, ur ger a orin afrikan pe henvroat. En 1667 e veze lavaret 'rom.

## Broioù

Rom a vez graet e meur a vro, ha dreist-holl en inizi ar Mor Karib : Gwadeloup, Martinik, Haiti, Jamaika, Kuba, Republik Dominikan. Er c'hevandir amerikan : Venezuela, SUA, Guyana, Gwiana c'hall. En Afrika : Kab Glas (e Santo Antão) hag er Réunion.
Graet e vez ivez en Aostralia, en India.

### Kuba

* Havana Club
* Bacardi

## Boutailhoù ha skeudennoù

* Bundaberg, en Aostralia.
* Bacardi, gwechall e Kuba
* Havana Club, eus Kuba
* Botran, eus Guatemala
* Eldorado, rom eus Guyana
* Matusalem Gran Reserva (2008), eus ar Republik Dominikan
* Ron Cacique, e Venezuela.

## Liamm diavaez

* Mirdi ar rom e Santiago de Cuba

## Gwelet ivez

* Grog
* Hent ar Rom
a vo kavet e Wikimedia Commons.
# Rollerball (film, 1975)

Rollerball zo ur film skiant-faltazi stadunanat sevemet e 1975, kenwerc'het gant Norman Jewison.
Diazezet eo war ar gevellenn Roller Ball Murder, gant William Harrison, embannet e Gwengolo 1973 er gelaouenn Esquire.
Filmet eo bet e Londrez hag e München.

## Ranniaded pennañ

* James Caan e roll Jonathan E.
* John Houseman : Mr. Bartholomew
* Maud Adams : Ella
* John Beck : Moonpie
* Moses Gunn : Cletus
* Pamela Hensley : Mackie
* Barbara Trentham : Daphne
* John Normington : Ballard
* Shane Rimmer : Rusty
# Rollandia rolland

Rollandia rolland :
| Rollandia rolland. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Kerentiad : | Podicipedidae |
| Genad : | Rollandia |
| Anv skiantel ||
| Rollandia rolland (Quoy & Gaimard, 1824) ||
| D'ar vevoniezh e tenn ar pennad-mañ. ||
Rollandia rolland a zo ur spesad evned dour e-touez kerentiad ar Podicipedidae.

## Annez

Kavet e vez al labous war lennoù dour dous kreisteiz Suamerika.

## Isspesadoù

Tri isspesad zo dezhañ :
* Rollandia rolland chilensis a gaver eus kreisteiz Brazil ha Perou da Enezeg Douar an Tan ha Kab Horn,
* Rollandia rolland morrisoni a gaver en Andoù kreiz Perou,
* Rollandia rolland rolland a gaver en Inizi Maloù.

## Rummatadur

Diouzh an evnoniourien e vez renket Rollandia rolland en urzhiad Ciconiiformes pe Podicipediformes.

## Liammoù diavaez

* Rollandia rolland war al lec'hienn Avibase.
a vo kavet e Wikimedia Commons.
# Rolo (Italia)

Rolo zo ur gumun en Italia, e proviñs Reggio Emilia ha rannvro Emilia-Romagna.
# Tinamotis

Tinamotis :
| Tinamotis pentlandii (tresadenn). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Tinamiformes |
| Kerentiad : | Tinamidae |
| Anv skiantel ||
| Tinamotis Vigors, 1837 ||
| D'ar vevoniezh e tenn ar pennad-mañ. ||
Tinamotis a zo ur genad e rummatadur an evned : unan eus an nav genad a ya d'ober ar c'herentiad Tinamidae an hini eo.
Krouet e oa bet e 1837 gant al loenoniour iwerzhonat Nicholas Aylward Vigors (1785-1840).

## Spesadoù

Daou spesad tinamoued a zo er genad :
* Tinamotis ingoufi,
* Tinamotis pentlandii.
O c'havout a reer e Suamerika.

## Notennoù ha daveennoù

* ↑ Roadennoù IOC World Bird List diwar-benn Tinamidae/Tinamotis (lennet e-barzh d'ar 4 a viz Genver 2016).
a vo kavet e Wikimedia Commons.
# Tinamotis pentlandii

Tinamotis pentlandii :
| Tinamotis pentlandii. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Tinamiformes |
| Kerentiad : | Tinamidae |
| Genad : | Tinamotis |
| Anv skiantel ||
| Tinamotis pentlandii Vigors, 1837 ||
| D'ar vevoniezh e tenn ar pennad-mañ. ||
Tinamotis pentlandii a zo ur spesad evned eus kerentiad an Tinamidae.
Anvet e voe Tinamotis Pentlandii da gentañ-penn (e 1837) gant al loenoniour iwerzhonat Nicholas Aylward Vigors (1785-1840) : dougen a ra anv an naturour iwerzhonat Joseph Barclay Pentland (1797-1873).

## Annez

Kavout a reer ar spesad eus Andoù Perou da hanternoz Bolivia, Chile ha gwalarn Arc'hantina.

## Liammoù diavaez

* Tinamotis pentlandii war al lec'hienn BirdLife International.
* Tinamotis pentlandii war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ Tinamotis pentlandii war al lec'hienn Avibase.
# Tinamou Bonaparte

Tinamou Bonaparte :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Tinamiformes |
| Kerentiad : | Tinamidae |
| Genad : | Nothocercus |
| Anv skiantel ||
| Nothocercus bonapartei Gray, 1867 ||
| D'ar vevoniezh e tenn ar pennad-mañ. ||
Tinamou Bonaparte a zo un evn eus ar c'herentiad Tinamidae.
Dont a ra anv an evn eus hini an evnoniour gall Charles Lucien Bonaparte (1803-1857).
# Tinamou bras

Tinamou bras :
| Un tinamou bras. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Tinamiformes |
| Kerentiad : | Tinamidae |
| Genad : | Tinamus |
| Anv skiantel ||
| Tinamus major (Gmelin, 1789) ||
| D'ar vevoniezh e tenn ar pennad-mañ. ||
An tinamou bras a zo un evn, Tinamus major an anv skiantel anezhañ.

## Annez

Bevañ a ra al labous e Kreiz ha Suamerika.
# Tina Weymouth

Martina Michèle "Tina" Weymouth, bet ganet d'an 22 a viz Du 1950, a zo ur sonerez gitar-boud stadunanat. Merc'h-kuñv eo da Anatol ar Braz.

## Strolladoù

* Talking Heads
* Tom Tom Club
# Tinamotis ingoufi

Tinamotis ingoufi :
| Tinamotis ingoufi. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Tinamiformes |
| Kerentiad : | Tinamidae |
| Genad : | Tinamotis |
| Anv skiantel ||
| Tinamotis ingoufi Oustalet, 1890 ||
| D'ar vevoniezh e tenn ar pennad-mañ. ||
Tinamotis ingoufi a zo ur spesad evned eus ar c'herentiad Tinamidae.
Dougen a ra anv an ofiser a vor gall Jules Alexandre Ingouf (1846-1901).

## Annez

Kavout a reer ar spesad e savanennoù mervent Arc'hantina ha kreisteiz Chile.

## Liammoù diavaez

* (en) Tinamotis ingoufi war al lec'hienn BirdLife International.
* (en) Tinamotis ingoufi war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ Tinamotis ingoufi war al lec'hienn Avibase.
# Tinamou an Andoù

Tinamou an Andoù :
| Nothoprocta pentlandii. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Tinamiformes |
| Kerentiad : | Tinamidae |
| Genad : | Nothoprocta |
| Anv skiantel ||
| Nothoprocta pentlandii (G.R.Gray, 1867) ||
| D'ar vevoniezh e tenn ar pennad-mañ. ||
Tinamou an Andoù a zo ur spesad evned, Nothoprocta pentlandii an anv skiantel anezhañ.
Anvet e voe Rhynchotus Pentlandii da gentañ-penn (e 1867) gant al loenoniour saoz George Robert Gray (1808-1872) : dougen a ra anv an naturour iwerzhonat Joseph Barclay Pentland (1797-1873).

## Annez hag issepsadoù

Ar spesad a gaver ar seizh isspesad anezhañ :
* Nothoprocta pentlandii ambigua, en Andoù kreisteiz Ecuador ha gwalarn Perou,
* Nothoprocta pentlandii doeringi, e menezioù kreiz Arc'hantina (San Luis ha Córdoba),
* Nothoprocta pentlandii fulvescens, en Andoù gevred Perou,
* Nothoprocta pentlandii mendozae, e menezioù kornôg-kreiz Arc'hantina (hanternoz Neuquén ha Mendoza),
* Nothoprocta pentlandii niethammeri, war aodoù kreiz Perou,
* Nothoprocta pentlandii oustaleti, e naoueier kornog Andoù kreiz ha kreisteiz Perou,
* Nothoprocta pentlandii pentlandii, eus Andoù kornôg Bolivia da walarn Arc'hantina ha hanternoz-pellañ Chile.

## Liammoù diavaez

* Nothoprocta pentlandii war al lec'hienn BirdLife International.
* Nothoprocta pentlandii war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ Nothoprocta pentlandii war al lec'hienn Avibase.
# Tinamou bihan

Tinamou bihan :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Tinamiformes |
| Kerentiad : | Tinamidae |
| Genad : | Crypturellus |
| Anv skiantel ||
| Crypturellus soui (Hermann, 1783) ||
| D'ar vevoniezh e tenn ar pennad-mañ. ||
An tinamou bihan a zo un evn, Crypturellus soui an anv skiantel anezhañ.

## Annez

Bevañ a ra al labous e Kreiz ha Suamerika.
# Tinamou Berlepsch

Tinamou Berlepsch :
| Tresadenn un tinamou Berlepsch. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Tinamiformes |
| Kerentiad : | Tinamidae |
| Genad : | Crypturellus |
| Anv skiantel ||
| Crypturellus berlepschi (Rothschild, 1897) ||
| D'ar vevoniezh e tenn ar pennad-mañ. ||
An tinamou Berlepsch a zo ur spesad evned, Crypturellus berlepschi an anv skiantel anezhañ.
Dougen a ra anv an evnoniour alaman Hans Hermann Carl Ludwig von Berlepsch (1850-1915).

## Annez

Bevañ a ra al labous e koadeier trovanel, eus gwalarn Kolombia da walarn Ecuador.

## Liamm diavaez

* Crypturellus berlepschi war al lec'hienn Avibase.

## Notennoù ha daveennoù

* ↑ Hervez TermOfis Ofis Publik ar Brezhoneg.
* ↑ Fichenn eus Birdlfie